Bucatini

Bucatini (alebo perciatelli) sú cestoviny typické pre taliansku kuchyňu stredného Talianska, najmä v okolí Ríma, ale aj na Sicílii. Sú podobné špagetám, ale hrubšie a s otvorom po celej dĺžke. Majú tvar pružných, dlhých (25 – 30 cm) rúrok s priemerom približne 3 mm. Vyrobené sú z tvrdej pšenice. Názov pochádza z talianskeho buco, čo znamená „diera“. Najčastejšie sa z nich pripravuje jedlo bucatini all'Amatriciana, a keď sa rozbijú, používajú sa ako prísada do polievok.

Referencie

Zdroj 

Cestoviny
Talianska kuchyňa